MEDIDAS IMPLEMENTACIÓN LEIS 39/2015 E 40/2015
ADMINISTRACIÓN LOCAL — Municipal — Vigo (Outros documentos, notificacións e informacións públicas, 28/12/2016)

Dase conta do informe-proposta de data 11/11/16, asinado polo xefe do servicio de Administración Electrónica, e o concelleiro delegado de dito servizo, que dí o seguiente: As tecnoloxías da información e das comunicacións (TICs) ocupan un papel fundamental na vida política, social, económica e laboral, tanto no sector privado como no sector público. Por esta razón, a implementación das TICs en todos os trámites que se realicen por e dende o sector público (incluída a administración municipal) é unha necesidade imperiosa que o lexislador ven de transformar nunha obriga para as administracións públicas. Neste contexto, con data 1 de outubro de 2015 promulgáronse as Leis 39/2015 de procedemento administrativo común das administracións públicas e 40/2015 de réxime xurídico do sector público. Tal e como sinala a Exposición de Motivos da Lei 39/2015, no seu apartado IV: “. no contorno actual, a tramitación electrónica non pode ser aínda unha forma especial de xestión dos procedementos senón que debe constituír a actuación habitual das administracións. Porque unha Administración sen papel baseada nun funcionamento integramente electrónico non soamente serve mellor os principios de eficacia e eficiencia, ao aforrar custos a cidadáns e empresas, senón que tamén reforza as garantías dos interesados.”. Estas Leis superan o problema de dispersión normativa existente neste ámbito e a superposición de rexímenes non sempre coherentes entre sí, prevendo a entrada en vigor diferida dalgunha das materias que regulan ás seguintes datas: 1 de outubro de 2016 e 1 de outubro de 2018. Porén, para dar soporte á aplicación das materias reguladas nas devanditas Leis con entrada en vigor diferida a 1 de outubro de 2018, é preciso activar os mecanismos necesarios para anticiparnos aos servizos que esta administración debe prestar, dar pleno cumprimento aos dereitos establecidos para a cidadanía e para poder prover un funcionamento integramente electrónico da administración municipal. Estas leis apostan por unha administración pública que funcione íntegra e exclusivamente de xeito electrónico e que reduza cargas administrativas e custes económicos á cidadanía e empresas nas súas relacións administrativas. Todo isto reportará eficiencia e competitividade nas relacións coa administración, incluída a administración local. A fin de acadar que dita implantación se produza en tempo e forma e en coherencia co disposto na Disposición Final 7ª (que prevé a entrada en vigor diferida ao 1 de outubro de 2018 das sete materias que nela se mencionan), a XGL en data 05/11/2016 acordou impulsar a elaboración do “Plan de Transformación Integral da administración municipal de Vigo”, coa finalidade de deseñar un marco de actuación estratéxico na aliñación das diferentes obrigas legais no desenvolvemento da utilización das tecnoloxías da información e da comunicación. Mediante este acordo, creouse tamén a Comisión Técnica do citado Plan, constituída en data 7 de novembro de 2016. Neste proceso de implementación efectiva dos medios informáticos, electrónicos e telemáticos (que obrigan á administración a establecer ferramentas que posibiliten o dereito da cidadanía a escoller a canle de comunicación mediante a cal desexan relacionarse coa administración, puidendo optar pola canle electrónica en calquera momento que estes decidan, sendo esta canle obrigatoria para as persoas xurídicas), cómpre ter presente o disposto na Disposición Transitoria 4ª da Lei 39/2015 que establece que “Mentres non entren en vigor as previsións relativas ao rexistro electrónico de apoderamentos, rexistro electrónico, punto de acceso xeral electrónico da administración e arquivo electrónico único, as Administracións Públicas manterán as mesmas canles, medios ou sistemas electrónicos vixentes relativos a ditas materias, que permitan garantir os dereitos das persoas a relacionarse electronicamente coa Administración”. Ao disposto na Disposición Transitoria 4ª transcrita, hai que engadir que son elementos esenciais nestas novas leis o Portal web ou de internet, a Sede Electrónica e o Rexistro. O Portal se configura no artigo 39 da Lei 40/2015 como o punto de acceso electrónico cuxa titularidade corresponde a unha administración pública que permite o acceso a través de internet á información publicada e, no seu caso, á sede electrónica correspondente. Pola súa banda, a Sede Electrónica se define no artigo 38.1 da Lei 40/2015 como aquela dirección electrónica, dispoñible para a cidadanía a través de redes de telecomunicacións, cuxa titularidade corresponde a unha administración pública, ou ben a varios organismos públicos ou entidades de Dereito Público no exercicio das súas competencias. E o artigo 16.1 da Lei 39/2015 dispón que cada administración disporá dun Rexistro Electrónico Xeral, no que se fará o correspondente asento de todo documento que sexa presentado ou que se reciba en calquera órgano administrativo. O Concello dispón con anterioridade á entrada en vigor Lei 11/2007 de acceso electrónico dos cidadáns aos servizos públicos dun rexistro electrónico para uso da cidadanía a través da carpeta cidadá, que lles permite a relación electrónica co Concello de Vigo. Este será o Rexistro que, consonte co disposto coa Disposición Transitoria 4ª se manteña como medio para garantir o dereito das persoas a relacionarse electronicamente coa administración municipal. Non entanto, as súas normas de funcionamento serán as previstas directamente na Lei 39/2015. O Concello de Vigo implantou as previsións da Lei 19/2013 de transparencia, acceso á información e bo goberno en tempo e forma, coa creación do Portal de Transparencia accesible tanto desde a sede electrónica como desde o punto de acceso electrónico principal. O Concello de Vigo publica tamén na sede electrónica o Perfil de Contratante conforme ao artigo 53 do Real Decreto Lexislativo 3/2011 polo que se aproba o Texto refundido la Lei de contratos do sector público. Á vista do exposto, a Comisión Técnica do Plan de Transformación Integral da administración municipal, o 11/11/2016 deu conformidade á presente proposta polo que, en coherencia con este marco lexislativo e ao teor do expresado na Disposición Transitoria 4ª da Lei 39/2015, resulta convinte como primeiro paso, propoñer á Xunta de Goberno Local (órgano competente en virtude do Resolución de delegación de competencias da Alcaldía na Xunta de Goberno Local de data 08/11/2016) a adopción do seguinte Primeiro.— Establecer o acceso ao portal ou punto de acceso electrónico principal do Concello de Vigo a través do dominio www.vigo.org, en cumprimento do artigo 39 da Lei 40/2015, que permite o acceso á sede electrónica, ao portal de transparencia municipal así como ao resto de portais ou puntos de acceso electrónicos de titularidade do Concello de Vigo. Segundo.— Identificar a sede electrónica do Concello de Vigo, en aplicación do disposto no artigo 38 da Lei 40/2015, no enderezo sede. vigo. org, co seguinte contido: a) A sede electrónica configúrase como o enderezo electrónico cuxa titularidade, xestión e administración corresponde ao Concello de Vigo no exercicio das súas competencias, a través da cal a cidadanía accederá á información e aos servizos e trámites electrónicos do Concello de Vigo. b) Esta sede electrónica do Concello de Vigo será común a todos aqueles órganos e organismos públicos que integran a súa estrutura. c) O enderezo electrónico de referencia da sede electrónico do Concello de Vigo é https://sede.vigo.org que será accesible directamente ou a través da web municipal. d) Correspóndelle a titularidade da sede electrónica ao Concello de Vigo e) Na sede electrónica estará dispoñible tamén o procedemento para formular queixas e suxestións. Terceiro.— Manter, ao amparo do disposto na Disposición transitoria 4ª da Lei 39/2015, o rexistro electrónico que está en funcionamento no Concello de Vigo dende o ano 2006 a través da carpeta cidadá, que permite a relación electrónica co Concello de Vigo no enderezo da sede electrónica antes indicado, entanto non entre en vigor o disposto na Disposición Final 7ª da Lei 39/2015, se ben o seu funcionamento deberá actualizarse ás previsións desta Lei, nos seguinte termos: a) A responsabilidade da xestión dos rexistros electrónicos do Concello de Vigo e dos demáis organismos públicos vinculados ou dependentes deste corresponderá aos seus Rexistros Xerais. b) O Rexistro electrónico será accesible a través da sede electrónica do Concello de Vigo. c) A data e hora oficial sincronizarase segundo o disposto no artigo 15 do RD 4/2010, de 8 de xaneiro, polo que se aproba o Esquema Nacional de Interoperabilidade. A data e hora figurará visible na sede electrónica. d) A sede electrónica amosará en lugar visible o calendario de días inhábiles. e) Admitiranse os sistemas de firma electrónica, nos termos establecidos no ordenamento xurídico. Os sistemas de firma electrónica admitidos polo Concello de Vigo estarán publicados e recollidos na sede electrónica como medio para a identificación da cidadanía e autentificación dos seus documentos. f) O rexistro electrónico do Concello de Vigo rexerase no relativo ao calendario, horario e cómputo de prazos polo previsto no artigo 31 da Lei 39/2015. g) O rexistro emitirá automaticamente un recibo acreditativo da presentación ante o mesmo da solicitude, escrito ou comunicación, de forma que garanta plenamente a autenticidade, integridade, non repudio ante o Concello dos documentos e formularios presentados, de acordo co artigo 16.3 da Lei 39/2015, proporcionando os elementos probatorios plenos do feito da presentación e do contido da documentación Cuarto.— Publicar o presente acordo no BOE. A Xunta de Goberno Local aproba a proposta contida no precedente informe. Vigo, 15 de decembro de 2016.—O concelleiro dedlegado de Xestión Municipa, Persoal, Patrimonio e Administración Electrónica, Francisco Javier Pardo Espiñeira.